ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড ত্রাণ সহায়তা সংক্রান্ত সর্বশেষ তথ্য
নতুন দিল্লি, ১৪ মে, ২০২১
ভারত সরকার কোভিড-১৯ মহামারীর বিরুদ্ধে লড়াইয়ে এক সার্বিক প্রয়াস গ্রহণ করেছে। সাম্প্রতিক সময়ে আক্রান্তের সংখ্যা অপ্রত্যাশিত ভাবে বৃদ্ধি পাওয়ায় বিভিন্ন দেশ এবং সংগঠনের পক্ষ থেকে ভারত সরকার কোভিড-১৯ সহায়তা ও চিকিৎসা সরঞ্জাম পেয়ে আসছে। এই সমস্ত কোভিড-১৯ ত্রাণ সামগ্রী বিভিন্ন রাজ্য ও কেন্দ্রশাসিত অঞ্চলকে দ্রুততার সঙ্গে সরবরাহ করা হচ্ছে। বিভিন্ন কেন্দ্রীয় মন্ত্রক ও দপ্তর আন্তর্জাতিক মহলের কাছ থেকে পাওয়া ত্রাণ সামগ্রী দ্রুত ও সুপরিকল্পিত উপায়ে বন্টনের জন্য রাজ্য ও কেন্দ্রশাসিত অঞ্চলগুলির সঙ্গে নিরন্তর সমন্বয় বজায় রেখে চলেছে। উল্লেখ করা যেতে পারে, ভারত সরকারের কোভিড-১৯-এর বিরুদ্ধে লড়াইকে আরও জোরদার করতে বিভিন্ন দেশ ও আন্তর্জাতিক সংগঠনের কাছ থেকে গত ২৭ এপ্রিল থেকে কোভিড ত্রাণ সহায়তা পেয়ে আসছে।
আন্তর্জাতিক মহলের কাছ থেকে পাওয়া বিভিন্ন ত্রাণ সামগ্রী রাজ্য ও কেন্দ্রশাসিত অঞ্চলগুলিতে পাঠানো হয়েছে। মন্ত্রকের পরিসংখ্যান অনুযায়ী গতকাল পর্যন্ত ১০,৭৯৬টি অক্সিজেন কনসেনট্রেটর; ১২,২৬৯টি অক্সিজেন সিলিন্ডার; ১৯টি অক্সিজেন জেনারেশন প্ল্যান্ট; ৬,৪৯৭টি ভেন্টিলেটর/বাইপ্যাপ; ৪ লক্ষ ২০ হাজার রেমডেসিভির ভায়াল সড়ক ও বিমানযোগে রাজ্য ও কেন্দ্রশাসিত অঞ্চলে পাঠানো হয়েছে। গত বুধ এবং বৃহস্পতিবার ইন্দোনেশিয়া, লুক্সেমবুর্গ, ওমান, দক্ষিণ কোরিয়া, গ্রেট ব্রিটেন, ফিনল্যান্ড এবং গ্রীসের কাছ থেকে ১,৫০৬টি অক্সিটেন কনসেনট্রেটর, ৪৩৪টি অক্সিজেন সিলিন্ডার এবং ৫৮টি ভেন্টিলেটর/বাইপ্যাপ যন্ত্র সাহায্য হিসেবে পাওয়া গেছে।
রাজ্য ও কেন্দ্রশাসিত অঞ্চলগুলিকে কোভিড সামগ্রীর দ্রুত বন্টন এবং সরবরাহ এক ধারাবাহিক প্রক্রিয়া। কেন্দ্রীয় স্বাস্থ্য ও পরিবার কল্যাণ মন্ত্রক কোভিড ত্রাণ সামগ্রীর সরবরাহ ও বন্টনের ওপর নিরন্তর নজর রেখে চলেছে। এই লক্ষ্যে মন্ত্রক একটি কো-অডিনেশন বা সমন্বয় সেল গঠন করেছে। এই সেল বিদেশী কোভিড ত্রাণ সামগ্রীর বন্টন এবং সরবরাহের ক্ষেত্রে রাজ্য ও কেন্দ্রশাসিত অঞ্চলগুলির সঙ্গে সমন্বয় বজায় রেখে চলেছে। কোভিড ত্রাণ সামগ্রীর সরবরাহ ও বন্টন প্রক্রিয়া সুষ্ঠু ভাবে পরিচালনার জন্য স্বাস্থ্য মন্ত্রক গত ২ মে থেকে আদর্শ কার্য পরিচালন বিধি বলবৎ করেছে।
CG/BD/AS/
(Visitor Counter : 142
বিদেশমন্ত্রক
বারাসতের অশোকনগরে ডাকঘর পাসপোর্ট সেবা কেন্দ্র উদ্বোধন হচ্ছে পয়লা ফেব্রুয়ারি
কলকাতা, ২৮ জানুয়ারি, ২০১৯
আগামী শুক্রবার অর্থাৎ পয়লা ফেব্রুয়ারি বারাসতের অশোকনগর উপ-ডাকঘরে ডাকঘর পাসপোর্ট সেবা কেন্দ্রের উদ্বোধন করা হবে। আবেদনকারীদের অ্যাপ্লিকেশন রেফারেন্স নাম্বার  এবং ব্যক্তিগত পরিচয়ের প্রমাণপত্র, ঠিকানা এবং জন্ম তারিখের প্রমাণপত্র  অন্যান্য প্রয়োজনীয় নথি নিয়ে আসার জন্য বলা হয়েছে। এ সংক্রান্ত বিশদ তথ্য পাওয়া যাবে পাসপোর্ট দপ্তরের ওয়েবসাইট www.passportindia.gov.in – এ আগামী পয়লা ফেব্রুয়ারি থেকে। এ বিষয়ে সাক্ষাৎকার সম্পর্কিত তথ্যাবলী উল্লিখিত ওয়েবসাইট থেকেই পাওয়া যাবে ৩০ জানুয়ারি বেলা ৩টে ৩০ মিনিট থেকে। আবেদনকারীদের অনলাইন ব্যবস্থার মাধ্যমে পাসপোর্ট ফি দিতে হবে।
অনলাইনের মাধ্যমে যাঁরা সাক্ষাৎকারের সুযোগ পেয়েছেন, শুধুমাত্র তাঁদেরকেই ডাকা হবে। তৎকাল এবং অন্যান্য ব্যবস্থা প্রয়োগ করে যাঁরা আবেদন পাঠিয়েছেন, তাঁরা সাক্ষাৎকারের সুযোগ পাবেন না।
CG/SSS/SB
(Visitor Counter : 65
প্রধানমন্ত্রীরদপ্তর
প্রধানমন্ত্রীর সশস্ত্র বাহিনীর পতাকা দিবসে অভিনন্দন
নতুন দিল্লি, ৭ ডিসেম্বর, ২০১৯
প্রধানমন্ত্রী শ্রী নরেন্দ্র মোদী সশস্ত্র বাহিনীর পতাকা দিবসে , বাহিনীর জওয়ান এবং তাঁদের পরিবারবর্গকে অভিনন্দন জানিয়েছেন।
এক বার্তায় প্রধানমন্ত্রী বলেছেন, “সশস্ত্র বাহিনীর পতাকা দিবসে আমরা আমাদের বাহিনীর সদস্য এবং তাঁদের পরিবারবর্গর অদম্য সাহসকে অভিনন্দন জানাই। আমাদের বাহিনীর জওয়ান এবং তাঁদের পরিবারবর্গর কল্যাণে আপনাদের অনুদানের জন্য আবেদন জানাচ্ছি।“
SSS/CB
(Visitor Counter : 53
কয়লামন্ত্রক
২০১৮-১৯-এর এপ্রিল থেকে ফেব্রুয়ারি পর্যন্ত সময়সীমায় কয়লা উৎপাদন
নয়াদিল্লি, ১৪ মার্চ, ২০১৯
২০১৮-১৯-এর এপ্রিল থেকে ফেব্রুয়ারি কয়লা উৎপাদনের পরিমাণ ছিল ৬৩৮.৪৬ মেট্রিক টন। এর আগের বছরের একই সময়ে এই পরিমাণ ছিল ৫৯১.৪২ মেট্রিক টন। অর্থাৎ, বৃদ্ধির হার বার্ষিক হিসেবে ৮ শতাংশ।
২০১৮-১৯-এর জন্য কোল ইন্ডিয়া লিমিটেডের কয়লা উৎপাদনের লক্ষ্যমাত্রা ধরা হয়েছিল ৬১০ মেট্রিক টন। ২০১৮-১৯-এর এপ্রিল থেকে ফেব্রুয়ারি পর্যন্ত সময়সীমায় কয়লা উৎপাদন হয়েছে ৫২৭.৭ মেট্রিক টন। এর আগের বছর একই সময়ে উৎপাদনের পরিমাণ ছিল ৪৯৫.০৮ মেট্রিক টন। বার্ষিক ভিত্তিতে বৃদ্ধির হার ৬.৬ শতাংশ।
সিঙ্গারেনি কোলিয়ারিজ কোম্পানি লিমিটেডের কয়লা উৎপাদনের লক্ষ্যমাত্রা ২০১৮-১৯-এ ধরা হয়েছিল ৬৫ মেট্রিক টন। ২০১৮-১৯-এর এপ্রিল থেকে ফেব্রুয়ারি পর্যন্ত সময়সীমায় কয়লা উৎপাদন হয় ৫৭.৯৪ মেট্রিক টন। এর আগের বছর একই সময়ে উৎপাদন হয়েছিল ৫৪.৬৪ মেট্রিক টন। বছরের ভিত্তিতে বৃদ্ধির হার ৬ শতাংশ।
২০১৮-১৯-এ নিজস্ব খনিগুলির কয়লা উৎপাদনের লক্ষ্য ধরা হয়েছিল ৪০ মেট্রিক টন। ২০১৮-১৯-এর এপ্রিল থেকে ফেব্রুয়ারি পর্যন্ত সময়সীমায় কয়লা উৎপাদন হয় ৪৪.৪১ মেট্রিক টন। এর আগের বছর একই সময়ে উৎপাদন হয়েছিল ৩৩.৭৬ মেট্রিক টন। বছরের ভিত্তিতে বৃদ্ধির হার ৩১.৬ শতাংশ। তাই, ২০১৯-এর ফেব্রুয়ারির মধ্যে নিজস্ব খনিগুলির ৪০ মেট্রিক টনের লক্ষ্যমাত্রা পূরণ করা সম্ভব হয়েছে।
২০১৮-১৯-এ অন্য খনিগুলির কয়লা উৎপাদনের লক্ষ্যমাত্রা ধরা হয়েছিল ১৫ মেট্রিক টন। ২০১৮-১৯-এর এপ্রিল থেকে ফেব্রুয়ারি পর্যন্ত সময়সীমায় এই খনিগুলির কয়লা উৎপাদন হয়েছে ৮.৪০ মেট্রিক টন। এর আগের বছর একই সময়ে উৎপাদন হয়েছিল ৭.৯৪ মেট্রিক টন। বৃদ্ধির হার বার্ষিক ৫.৮ শতাংশ।
SSS/AP/DM
(Visitor Counter : 92
যোগাযোগওতথ্যপ্রযুক্তিমন্ত্রক
শ্রী অশ্বিনী বৈষ্ণব “ট্রাই আইনের ২৫ বছর : সংশ্লিষ্ট সবপক্ষের  – এর জন্য আগামী দিনের পথ” শীর্ষক আলোচনাচক্রের উদ্বোধন করবেন
নয়াদিল্লি, ১২ মার্চ, ২০২২
কেন্দ্রীয় যোগাযোগ, বৈদ্যুতিন, তথ্য প্রযুক্তি ও রেল মন্ত্রী শ্রী অশ্বিনী বৈষ্ণব আগামীকাল নতুন দিল্লিতে “ট্রাই আইনের ২৫ বছর : সংশ্লিষ্ট সবপক্ষের  – এর জন্য আগামী দিনের পথ” শীর্ষক আলোচনাচক্রের উদ্বোধন করবেন। টেলিকম রেগুলেটরি অথরিটি অফ ইন্ডিয়া বা ট্রাই আইনের ২৫ বছরের পূর্তি উপলক্ষে এই সম্মেলনের আয়োজন করা হয়েছে। টেলিকম ডিসপিউটস্ সেটেলমেন্ট অ্যান্ড অ্যাপিলেট ট্রাইব্যুনাল বা টিডিএসএটি সম্মেলনের আয়োজন করেছে। টেলিকম, সম্প্রচার, তথ্য প্রযুক্তি, বিমানবন্দর পরিকাঠামো এবং আধার – এর সঙ্গে যুক্ত সংশ্লিষ্ট সকলের মধ্যে এই আইনের বিষয়ে সচেতনতা গড়ে তোলা এবং বিভিন্ন বিবাদের নিষ্পত্তি করার নিয়মাবলী সম্পর্কে সম্মেলনে আলোচনা হবে। সরকারি আধিকারিকরা ছাড়াও, বিচার বিভাগের প্রতিনিধি, বিভিন্ন ক্ষেত্রের সংশ্লিষ্ট সংস্থাগুলির প্রতিনিধিরা এবং আইনজীবীরা সম্মেলনে অংশ নেবেন। দ্রুত পরিবর্তনশীল প্রযুক্তির ফলে উদ্ভূত বিভিন্ন চ্যালেঞ্জ মোকাবিলা করার পন্থা-পদ্ধতি নিয়ে সম্মেলনে আলোচনা হবে।
আন্তর্জাতিক স্তরে তথ্য প্রযুক্তির ক্ষেত্রে ভারত সামনের সারির একটি দেশ। দেশের টেলিযোগাযোগ ব্যবস্থার সম্প্রসারণের প্রেক্ষিতে ১৯৯৭ সালে ট্রাই আইন কার্যকর করা হয়। এর মাধ্যমে টেলিযোগাযোগ ব্যবস্থাপনায় কেউ যাতে বৈষম্যের শিকার না হন এবং সকলে যাতে সমান সুযোগ পান – তা নিশ্চিত করা হয়েছে। ২০০০ সালে আইনটির সংশোধন করে টিডিএসএটি গঠন করা হয়। ট্রাই-এর বিভিন্ন বিবাদের নিষ্পত্তি করার জন্য এই ট্রাইব্যুনাল গঠিত হয়েছে। আগামীকালের অনুষ্ঠানে শ্রী বৈষ্ণব টিডিএসএটি-র সংশোধিত নিয়মাবলী প্রকাশ করবেন। অনুষ্ঠানে সুপ্রিম কোর্টের বিচারপতি শ্রীমতী ইন্দিরা ব্যানার্জী সহ বিশিষ্টজনেরা উপস্থিত থাকবেন।
CG/CB/SB
(Visitor Counter : 101
প্রতিরক্ষামন্ত্রক
ভারতীয় নৌবাহিনীতে এসএসসি আধিকারিকদের স্থায়ী কমিশনে অনুমতি
নতুন দিল্লি, ১৮ ডিসেম্বর, ২০২০
শর্ট সার্ভিস কমিশন -এর আধিকারিকদের স্থায়ী কমিশনে অনুমোদনের বিষয়ে চলতি বছরের ১৭ই মার্চের মহামান্য সুপ্রিম কোর্টের রায় অনুসারে ভারতীয় নৌবাহিনী আজ  স্থায়ী কমিশনের জন্য নির্বাচন প্রক্রিয়া সম্পন্ন করেছে। মোট ৮০ জন এসএসসি আধিকারিককে শূন্য পদ এবং লিঙ্গ নিরপেক্ষ মেধার ভিত্তিতে স্থায়ী কমিশনে অনুমোদন দেওয়া হয়েছে। স্থায়ী কমিশনে অনুমোদিত আধিকারিকদের তালিকায় ৪১ জন মহিলা এবং ৩৯ জন পুরুষ আধিকারিক রয়েছেন।
জলশক্তি মন্ত্রক
কেন্দ্রীয় জলশক্তি মন্ত্রক ভারতের জল সম্পদ বিষয়ক তথ্য ব্যবস্থাপনার নতুন সংস্করণের সূচনা করেছে
নতুন দিল্লী, ৬ই অগাস্ট, ২০২০
কেন্দ্রীয় জলশক্তি মন্ত্রক নতুন সংস্করণে ভারতের জল সম্পদ বিষয়ক তথ্য ব্যবস্থাপনার সূচনা করেছে। এই সংস্করণে একাধিক বৈশিষ্ট রয়েছে। www.indiawris.gov.in পোর্টালে ক্লিক করলে জলসম্পদ বিষয়ক যাবতীয় তথ্য ড্যাসবোর্ডের মাধ্যমে জনগণ পেতে পারেন। বৃষ্টিপাতের পরিমান, নদীর জলস্তর এবং কত পরিমাণ জল ছাড়া হচ্ছে,জলাধার, ভূগর্ভস্থ জলের স্তর, জলাধারের জলের সংরক্ষণ, জলীয় বাষ্পাকারে জল নির্গমনের পরিমান, মাটির আদ্রতা প্রভৃতি এই পোর্টালের মাধ্যমে জানা যাবে। পাশাপাশি জলসম্পদপ্রকল্প, জলাধার, হাইড্রো-মেট ডাটা এবং জি আই এস লেয়ার সম্পাদনার মডিউল ইত্যাদির তথ্যও এই পোর্টালের মাধ্যমে জানা যাবে।
জল, জীবন এবং উন্নয়নের চাবিকাঠি। সে ক্ষেত্রে বিচার করে জলসম্পদ ব্যবহার অত্যন্ত গুরুত্বপূর্ণ। বিশেষত যেখানে জনসংখ্যা উত্তরোত্তর বৃদ্ধি পাচ্ছে এবং নগরোন্নয়ন এবং সেই সংক্রান্ত উন্নয়ন,প্রাপ্য সম্পদের ওপর বাড়তি চাপ সৃষ্টি করছে। যে কোনো সম্পদের রক্ষানাবেক্ষনে সঠিক পরিকল্পনা, একটি তথ্যভাণ্ডার এবং বিশ্বাসযোগ্য তথ্য ব্যবস্থাপনা থাকার প্রয়োজন রয়েছে। এই লক্ষ্যেই জলশক্তি মন্ত্রক, জাতীয় জলানুসন্ধান বিজ্ঞান প্রকল্পের অধীনে ২০১৯ এর জুলাই মাসে প্রথম ইন্ডিয়া-ডব্লিউ আর আই এস ব্যবস্থাপনা শুরু করে। তারপর থেকেই এই ব্যবস্থাপনায় একাধিক বৈশিষ্ট যোগ হয়।
সিডব্লিউসি, সিজিডব্লিউবি, আইএমডি, এনআরএসসি, অন্ধ্রপ্রদেশ, উত্তরপ্রদেশ এবং গুজরাট সহ একাধিক রাজ্য সংস্থা এবং বহু কেন্দ্রীয় সংস্থা থেকে ইন্ডিয়া-ডব্লিউ আর আই এস বর্তমানে তথ্য সংগ্রহ করছে। জলশক্তি মন্ত্রক, ইন্ডিয়া-ডব্লিউ আর আই এসকে সর্বদা সাম্প্রতিকতম তথ্য যোগান দিতে জাতীয় জল তথ্য কেন্দ্র গড়ে তুলেছে।
এই ব্যবস্থাপনার মাধ্যমে কেন্দ্র এবং রাজ্যের জল সংস্থাগুলি সহজেই এই পোর্টালে লগ ইন করে, বিশ্লেষন, বৈধকরন, জলস্তরের তথ্য, জলের গুনগত মান, পলির পরিমাণ নিরূপণ সহ একাধিক তথ্য পেতে পারে।
এই পোর্টালের মাধ্যমে সংশ্লিষ্ট যে কোনো পক্ষই তথ্য সংগ্রহ করতে পারবে। কৃষি এবং কৃষক কল্যাণ এসোসিয়েশনগুলি এই পোর্টাল থেকে তথ্য সংগ্রহ করে কৃষির পরিকল্পনা করতে পারবে। বীজ রোপণের সময় বৃষ্টিপাতের সম্ভাবনা,ভূগর্ভস্ত জলের পরিমাণ ইত্যাদির তথ্য জানা যাবে। প্রয়োজনে কোনো ব্যক্তিও এই তথ্য ব্যবহার করে তার অঞ্চলের জলস্তর,কাছাকাছি নদীর জলস্তর ইত্যাদি জানতে পারে। জল সংক্রান্ত গবেষণার জন্য এই তথ্য ভাণ্ডার বিশেষ সহায়ক হবে।
(CG/PPM
প্রধানমন্ত্রীরদপ্তর
আন্তর্জাতিক প্রতিবন্ধী দিবসে প্রধানমন্ত্রীর বার্তা
নতুনদিল্লি, ৩রা ডিসেম্বর, ২০২০
প্রধানমন্ত্রী শ্রী নরেন্দ্র মোদী আন্তর্জাতিক প্রতিবন্ধী দিবস উপলক্ষ্যে বলেছেন, “ ভিন্ন ভাবে সক্ষমদের জন্য কোভিড পরবর্তী বিশ্বে সমন্বিত, আয়ত্ত্বাধীন ও স্থিতিশীল পরিবেশের জন্য সুন্দর ভবিষ্যৎ গড়া”౼ রাষ্ট্র সংঘের এ বছরের ভাবনার সঙ্গে সাযুজ্য রেখে আমাদের ভিন্নভাবে সক্ষম  বোন ও ভাইদের জন্য সুযোগ ও সব জায়গায় যাওয়ার ব্যবস্থা করবার জন্য আসুন একযোগে কাজ করি।
ভিন্ন ভাবে সক্ষম ভাই বোনেদের প্রাণবন্ত স্বভাব ও মনোবল আমাদের অনুপ্রাণিত করে। সহজগম্য ভারত উদ্যোগে অনেক পদক্ষেপ নেওয়া হয়েছে, যেগুলি আমাদের ভিন্নভাবে সক্ষম  বোন ও ভাইদের জীবনে ইতিবাচক পরিবর্তন নিয়ে আসবে।“
ক্ষুদ্র, অতিক্ষুদ্রওমাঝারিশিল্পমন্ত্রক
এসএসএমই দিবস উদযাপন
নতুন দিল্লি, ২ অগাস্ট ,২০২১
প্রতি বছর ২৭-শে জুন রাষ্ট্রসংঘের সাধারণ সভা স্বীকৃত মাইক্রো স্মল মিডিয়াম এন্টারপ্রাইজেস  দিবস পালন করা হয় । কোভিড-১৯ অতিমারি এবং তার জন্য বলবৎ নিষেধাজ্ঞার জেরে এমএসএমই মন্ত্রক কোন বাহ্যিক অনুষ্ঠানের আয়োজন করেনি । তবে, ‘অর্থনীতির চালিকা শক্তি – ভারতীয় অতি ক্ষুদ্র, ক্ষুদ্র ও মাঝারি শিল্পগুলি’ শীর্ষক একটি ভার্চুয়াল সম্মেলন আয়োজিত হয় আন্তর্জাতিক এমএসএমই দিবস পালন করতে এবং অর্থনীতিতে এমএসএমই-র অবদানকে স্বীকৃতি দিতে ।
কেন্দ্রীয় পরিসংখ্যান কার্যালয় অনুযায়ী ২০২০-২১ বর্ষে সারা ভারত মোট অভ্যন্তরীণ উৎপাদনে মোট মূল্যযুক্তিতে এমএসএমই-র ভাগ ৩০% । এছাড়া ৭৩-তম জাতীয় নমুনা সমীক্ষার প্রতিবেদন অনুযায়ী আনুমানিক ১১.১০ কোটি শ্রমিক যুক্ত এই ক্ষেত্রে ।
অতি ক্ষুদ্র, ক্ষুদ্র এবং মাঝারি উদ্যোগের উন্নতি নির্ভর করে বিভিন্ন বিষয়ের ওপর, যেমন বাজারের সুবিধা, পণ্যের গুণমান, সময়ে ঋণ পাওয়ার সুযোগ, প্রযুক্তির উন্নতি ইত্যাদি । ভারতীয় এমএসএমই ক্ষেত্রের ক্ষমতা বর্ধনের জন্য এমএসএমই মন্ত্রক দক্ষতা বাড়াতে, প্রযুক্তির উন্নয়নে, বিপণনে সহায়তা করতে এবং এমএসএমই গুলিকে ঋণের সুবিধা দিতে বিভিন্ন কর্মসূচি রূপায়ণ করছে । এর পাশাপাশি জন আহরণ নীতিতে একটি বাধ্যতামূলক সংস্থান রাখা হয়েছে যাতে বলা হয়েছে, কেন্দ্রীয় মন্ত্রক/ দফতরকে বাধ্যতামূলকভাবে বার্ষিক ২৫ শতাংশ পণ্য কিনতে হবে অতি ক্ষুদ্র এবং ক্ষুদ্র প্রতিষ্ঠানগুলির কাছ থেকে । এই সব প্রতিষ্ঠানগুলি যাতে উন্নতি করতে পারে, তার জন্য এই বিপণনের সুযোগ দেওয়া ।
কোভিড – ১৯ প্রভাবের মোকাবিলায় সরকার এমএসএমই ক্ষেত্রকে সাহায্য করতে আত্মনির্ভর ভারত অভিযানের অধীনে একাধিক উদ্যোগ নিয়েছে । তার মধ্যে অন্যতম :
1) এমএসএমই-গুলির জন্য ২০ হাজার কোটি টাকার উপঋণ ।
2) কোন গচ্ছিত ছাড়াই এমএসএমই সহ ব্যবসার জন্য ৩ লক্ষ কোটি টাকার স্বয়ংক্রিয় ঋণ ।
3) এমএসএমই সেল্ফ রিলায়েন্ট ইন্ডিয়া ফান্ডের মাধ্যমে ৫০ হাজার কোটি টাকার মূলধন বিনিয়োগ ।
4) এমএসএমই শ্রেণীকরণের জন্য নতুন পদ্ধতি ।
5) সহজে ব্যবসার সুবিধা দিতে উদ্যম রেজিস্ট্রেশন পোর্টালের মাধ্যমে এমএসএমই নথিভুক্তিকরণ ।
6) ২০০ কোটি টাকা পর্যন্ত ক্রয়ের ক্ষেত্রে কোন আন্তর্জাতিক টেন্ডার লাগবে না ।
২০২০-র পয়লা জুন ‘চ্যাম্পিয়নস’ নামে অনলাইল প্রকল্পের সূচনা হয়েছে । এমএসএমই-গুলির অভিযোগের দ্রুত সমাধান সহ ই-প্রশাসনের বহু বিষয় আছে এই পোর্টালে । এছাড়া আরবিআই, এমএসএমই-গুলির আর্থিক চাপ কমাতে একাধিক পদক্ষেপের কথা ঘোষণা করেছে ।
রাজ্যসভায় আজ লিখিত জবাবে কেন্দ্রীয় অতি ক্ষুদ্র, ক্ষুদ্র ও মাঝারি শিল্প মন্ত্রী শ্রী নারায়ণ রানে এই তথ্য জানান ।
CG/AP/NR
(Visitor Counter : 133
প্রধানমন্ত্রীরদপ্তর
সেরা সাংসদ পুরস্কার প্রদান অনুষ্ঠানে প্রধানমন্ত্রী
নয়াদিল্লি, ০২ আগস্ট, ২০১৮
প্রধানমন্ত্রী শ্রী নরেন্দ্র মোদী নতুন দিল্লীতে বুধবার ভারতীয় সংসদীয় গোষ্ঠী আয়োজিত সেরা সাংসদ পুরস্কার প্রদান অনুষ্ঠানে যোগ দেন। সংসদের সেন্ট্রাল হলে রাষ্ট্রপতি শ্রী রামনাথ কোবিন্দ সেরা সাংসদ পুরস্কার প্রদান করেন। উপরাষ্ট্রপতি শ্রী এম. বেঙ্কাইয়া নাইডু লোকসভার অধ্যক্ষা শ্রীমতি সুমিত্রা মহাজনও অনুষ্ঠানে উপস্হিত ছিলেন।
বিজেতাদের অভিনন্দন জানিয়ে প্রধানমন্ত্রী বলেন যে সংসদ ও দেশ তাঁদের অবদানকে মনে রাখবে। প্রধানমন্ত্রী আরো বলেন, তাঁদের মত অসাধারণ সাংসদদের সঙ্গে কাজ করা এবং শেখা খুবই সম্মানের। প্রধানমন্ত্রী বলেন, সংসদ ১২৫ কোটি ভারতীয়ের স্বপ্ন ও কন্ঠস্বরের প্রতীক। সংসদে কথিত প্রত্যেকটি কথাই খুবই মূল্যবান এবং তা নীতি প্রণেতা ও সরকারকে সুযো বহু গুরুত্বপূর্ণ বিষয়ের সমাধানসূত্র পেতে সাহায্য করে।
অনুষ্ঠানের ভাষণে প্রধানমন্ত্রী বলেন, সংসদে সংহতিনাশ সাধারণ মানুষকে ও সর্বোপরি তাদের প্রতিনিধিরা সাংসদের ওপর প্রভাব ফেলে। সংহতিনাশ সরকারের চেয়ে দেশের পক্ষেই বেশি ক্ষতিকারক বলেও তিনি জানান।
প্রধানমন্ত্রী বলেন যে সাংসদদের দায়িত্ব হল সংসদের কাজ মসৃণভাবে চলতে দেওয়া যাতে প্রত্যেক সাংসদ বক্তব্য পেশের সুযোগ পান এবং সংসদের ইতিহাসের অংশীদার হতে পারেন।
CG/SC/NS/…
(Visitor Counter : 70
তথ্যওসম্প্রচারমন্ত্রক
অনলাইন বেটিংয়ের ওপর কোন বিজ্ঞাপন প্রচার করা যাবে না, মন্ত্রকের পক্ষ থেকে সংবাদমাধ্যমের উদ্দেশ্যে পরামর্শ জারি
নতুন দিল্লি, ১৩ জুন, ২০২২
তথ্য ও সম্প্রচার মন্ত্রক আজ প্রিন্ট, ইলেকট্রনিক এবং ডিজিটাল মিডিয়াকে অনলাইন বেটিং প্ল্যাটফর্মের বিজ্ঞাপন থেকে বিরত থাকতে নির্দেশ জারি করেছে। প্রিন্ট, ইলেকট্রনিক, সোশ্যাল এবং অনলাইন মিডিয়াতে অনলাইন বেটিং সংক্রান্ত বিজ্ঞাপনের পরিপ্রেক্ষিতে এই নির্দেশ জারি করা হয়েছে।
বাজিধরা এবং জুয়া দেশের বেশিরভাগ অংশে বেআইনি। এসব উপভোক্তাদের বিশেষ করে যুবক এবং শিশুদের জন্য উল্লেখযোগ্যভাবে আর্থিক ও আর্থসামাজিক ঝুঁকির সৃষ্টি করে। অনলাইন বাজির বিজ্ঞাপনগুলি বিভ্রান্তিকর এবং উপভোক্তা সুরক্ষা আইন-২০১৯ এবং কেবল টেলিভিশন নেটওয়ার্ক রেগুলেশন অ্যাক্ট-১৯৯৫ অনুযায়ী বৈধ নয়।
মন্ত্রকের পক্ষ থেকে ২০২০ সালের ৪ ডিসেম্বর বেসরকারি স্যাটেলাইট টিভি চ্যানেল গুলিকে অনলাইন গেমিং এর বিজ্ঞাপনের জন্য এডভারটাইজিং স্ট্যান্ডার্ড কাউন্সিল অফ ইন্ডিয়া'র নির্দেশিকা মেনে চলার পরামর্শ জারি করা হয়েছিল।
এ বিষয়ে বিস্তারিত পরামর্শ নিচের লিংকে পাওয়া যাবে।
https://mib.gov.in/sites/default/files/Advisory%20on%20online%20betting%20advertisements%2013.06.2022%282%29_0.pdf
CG/ SB
(Visitor Counter : 133
তথ্যওসম্প্রচারমন্ত্রক
ই কমার্স সংস্থাগুলির অত্যাবশ্যক নয় এমন পণ্য সামগ্রী সরবরাহে নিষেধাজ্ঞা
নতুন দিল্লি, ১৯ এপ্রিল, ২০২০
লকডাউনের সময় ই-কমার্স সংস্থাগুলির অত্যাবশ্যক নয় এমন পণ্য সামগ্রী সরবরাহের ওপর নিষেধাজ্ঞা জারি থাকবে। কেন্দ্রীয় স্বরাষ্ট্রমন্ত্রকের পক্ষ থেকে এক প্রেস বিজ্ঞপ্তিতে এখবর জানানো হয়েছে।
(CG/BD/AS
যুবওক্রীড়াবিষয়কমন্ত্রক
যুব ও ক্রীড়া মন্ত্রক জাতীয় ক্রীড়া পুরস্কার ২০২২এর আবেদন জমা দেওয়ার সময় বাড়িয়েছে
আবেদনপত্র জমা দেওয়ার সময়সীমা ২৭ তারিখ থেকে বাড়িয়ে পয়লা অক্টোবর করা হল
নয়াদিল্লি, ২৮ সেপ্টেম্বর, ২০২২
যুব ও ক্রীড়া মন্ত্রক জাতীয় ক্রীড়া পুরস্কার ২০২২এর জন্য আবেদনপত্র জমা দেওয়ার সময় বাড়িয়েছে। মেজর ধ্যানচাঁদ খেলরত্ন পুরস্কার, অর্জুন পুরস্কার, দ্রোণাচার্য পুরস্কার, ধ্যানচাঁদ পুরস্কার, রাষ্ট্রীয় খেল প্রোৎসাহন পুরস্কার এবং মৌলানা আবুল কালাম আজাদ পুরস্কারের জন্য ২০২২ সালের ২৭ আগস্ট আবেদনপত্র চেয়ে বিবৃতি জারি হয়েছিল। মন্ত্রকের ওয়েবসাইট www.yas.nic.in. এই বিবৃতি দেওয়া হয়।
আবেদনপত্র জমা দেওয়ার শেষ সীমা ২৭ সেপ্টেম্বর থেকে বাড়িয়ে ২০২২এর পয়লা অক্টোবর  করা হয়েছে। যোগ্য ক্রীড়া ব্যক্তিত্ব/প্রশিক্ষক/প্রতিষ্ঠান/বিশ্ববিদ্যালয়গুলিকে এই পুরস্কারের জন্য মনোনয়নপত্র দাখিল করতে আহ্বান জানানো হয়েছে। অনলাইনে নির্দিষ্ট পোর্টালে নিজেকেই আবেদন করতে হবে। তবে পয়লা অক্টোবর শনিবারের পরে পাওয়া মনোনয়নপত্র গ্রাহ্য হবে না।
PG/PM/NS
(Visitor Counter : 71
স্বাস্থ্যওপরিবারকল্যাণমন্ত্রক
কোভিড-১৯ ভাইরাসের সাম্প্রতিকতম, তথ্য
নয়াদিল্লি, ১২ মার্চ, ২০২০
কর্ণাটকের ৭৬ বছর বয়সী এক ব্যক্তির মৃত্যুর কারণ কোভিড-১৯ – এর সংক্রমণ। এ বিষয়ে বিস্তারিত তথ্য :
ঐ ব্যক্তি গত ২৯শে জানুয়ারি থেকে ২৯শে ফেব্রুয়ারি পর্যন্ত সৌদি আরব সফর করেছেন।
তাঁর উচ্চ রক্তচাপ ও হাঁপানি ছিল। তিনি ২৯শে ফেব্রুয়ারি হায়দরাবাদ ফেরেন এবং সেখান থেকে কালবুর্গি যান।
দেশে পৌঁছনোর পর তাঁর শরীরে এই ভাইরাসের কোনও লক্ষণ দেখা যায়নি। ৬ই মার্চ তাঁর জ্বর ও সর্দি-কাশি হয়। একজন চিকিৎসক বাড়িতে তাঁর চিকিৎসা করেন।
৯ই মার্চ পরিস্থিতির অবনতি হওয়ায় তাঁকে কালবুর্গির একটি বেসরকারি হাসপাতালে ভর্তি করা হয়। সেখানে তাঁর নমুনা পরীক্ষার পর ‘মিড জোন ভাইরাল নিউমোনিয়া’র লক্ষণ দেখা যায় এবং করোনা ভাইরাস সংক্রমণের বিষয়েও সন্দেহ তৈরি হয়।
কালবুর্গির গুলবর্গা ইন্সটিটিউট অফ মেডিকেল সায়েন্সেস  – এর ভাইরাল রিসার্চ ডায়গোনেস্টিক ল্যাবরেটরি যে নমুনা সংগ্রহ করেছিল, সেখানে কোভিড-১৯ – এর সম্ভাবনা উড়িয়ে দেওয়া হয়। কিন্তু সেই নমুনা বেঙ্গালুরুর বিএমসি অ্যান্ড আরআই – এর ভিআরডিএল – এ পাঠানো হয়। নমুনা ফলাফলের অপেক্ষা না করেই বাড়ির লোকেদের আবেদনের ভিত্তিতে ঐ হাসপাতাল তাঁকে নির্দিষ্ট নিয়ম না মেনেই ছেড়ে দেয়। এরপর, ঐ ব্যক্তিকে কোনও কিছু না জানিয়ে হায়দরাবাদে নিয়ে যাওয়া হয়, সেখানে একটি বেসরকারি হাসপাতালে ভর্তি করা হয়। ঐ হাসপাতাল থেকে তাঁকে ছেড়ে দেওয়া হলে ১০ই মার্চ কালবুর্গিতে ফেরার পথেই তিনি মারা যান।
কর্ণাটকের জেলা স্বাস্থ্য ও পরিবার কল্যাণ দপ্তর নির্দিষ্ট নিয়ম মেনে যাঁরা ঐ ব্যক্তির সংস্পর্শে এসেছিলেন, তাঁদের চিহ্নিত করে বাড়িতে পৃথকভাবে নজরদারিতে রাখার ব্যবস্থা করেছে এবং পরিস্থিতির ওপর নজর রাখছে।
CG/CB/SB
(Visitor Counter : 75
মন্ত্রিসভারঅর্থনৈতিকবিষয়সংক্রান্তকমিটি
১৯৮৭ সালের জেপিএম আইন অনুযায়ী ২০২১-২২ পাট বর্ষের জন্য চট দিয়ে তৈরি প্যাকেজিং সামগ্রীর বাধ্যতামূলক ব্যবহারের প্রস্তাবে কেন্দ্রীয় মন্ত্রিসভার অনুমোদন
১০০ শতাংশ খাদ্যশস্য এবং ২০ শতাংশ চিনি পরিবহণে চটের ব্যাগ বাধ্যতামূলক
নয়াদিল্লী, ১০ নভেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয়ক কমিটির বৈঠকে ২০২১-২২ পাট বর্ষে বাধ্যতামূলকভাবে চটের ব্যাগ ব্যবহারের প্রস্তাব অনুমোদিত হয়েছে। পাট বর্ষ প্রতি বছর পয়লা জুলাই থেকে শুরু হয়। মন্ত্রিসভার অনুমোদনের ফলে ১০০ শতাংশ খাদ্যশস্য এবং ২০ শতাংশ চিনি চটের ব্যাগে পরিবহণ করতে হবে।
এই সিদ্ধান্তের ফলে আত্মনির্ভর ভারত অভিযানের সঙ্গে সাযুজ্য রেখে কাঁচা পাট উৎপাদনকারীদের স্বার্থ সুরক্ষিত করার ব্যবস্থা করা হল। ২০২০-২১ পাট বর্ষে উৎপাদিত পাটের প্রায় ৬৬.৫৭ শতাংশ, চট ব্যবহার করে প্যাকেজিং-এর কাজে ব্যবহার করা হয়েছে। জেপিএম আইন প্রয়োগের মধ্য দিয়ে বিভিন্ন চটকলে কর্মরত ৩ লক্ষ ৭০ হাজার শ্রমিক এবং ৪০ লক্ষ পাট উৎপাদনকারী কৃষক পরিবারের স্বার্থ সুরক্ষিত হবে। প্রাকৃতিক, পুনর্নবীকরণযোগ্য তন্তু থাকায় চট ব্যবহারে পরিবেশ সুরক্ষিত থাকবে।
ভারতের অর্থনীতিতে চটশিল্পর প্রভাব অত্যন্ত গুরুত্বপূর্ণ। পশ্চিমবঙ্গ, বিহার, ওড়িশা, আসাম, ত্রিপুরা, মেঘালয়, অন্ধ্রপ্রদেশ এবং তেলেঙ্গানার অর্থনীতি পাটের ওপর নির্ভরশীল। পশ্চিমবঙ্গ সহ পূর্ব ভারতে চট-ই হল প্রধান শিল্প। ১৯৮৭ সালের জেপিএম আইনের প্রয়োগের ফলে বর্তমান সময়ে চটশিল্পের সুবিধা হবে, কারণ চট কলগুলিতে মোট উৎপাদিত পাটের ৭৫ শতাংশ দিয়ে চটের ব্যাগ তৈরি হয়। ভারতীয় খাদ্য নিগম এবং রাজ্য স্তরের শস্য সংগ্রহকারী সংস্থাগুলি এই ব্যাগের ৯০ শতাংশ কিনে নেয়। প্রতি বছর কেন্দ্র প্রায় ৮ হাজার কোটি টাকার চটের ব্যাগ কেনে। এই ব্যাগ খাদ্যশস্য পরিবহণের কাজে ব্যবহার করা হয়। চটের তৈরি ব্যাগের উৎপাদন বজায় রাখার জন্য সরকার অঙ্গীকারবদ্ধ। কারণ এর মাধ্যমে পাটচাষী, চট কলের শ্রমিক সহ চট শিল্পের সঙ্গে যুক্ত ব্যক্তিদের স্বার্থ রক্ষিত হয়।
CG/CB/NS
(
প্রধানমন্ত্রীরদপ্তর
প্রধানমন্ত্রী নমামি গঙ্গে প্রকল্পের আওতায় উত্তরাখন্ডে ৬টি বৃহৎ প্রকল্পের উদ্বোধন করবেন
প্রধানমন্ত্রী “রোইং ডাউন দ্য গ্যাঞ্জেস’ বইটি প্রকাশ করবেন
গঙ্গার ওপর প্রথম সংগ্রহশালা ‘গঙ্গা অবলোকন’ – এর উদ্বোধন করবেন
নয়াদিল্লি, ২৮ সেপ্টেম্বর, ২০২০
প্রধানমন্ত্রী শ্রী নরেন্দ্র মোদী ২৯শে সেপ্টেম্বর বেলা ১১টায় ভিডিও কনফারেন্সের মাধ্যমে উত্তরাখন্ডে নমামি গঙ্গে প্রকল্পের আওতায় ৬টি বৃহৎ প্রকল্প উদ্বোধন করবেন।
এই প্রকল্পগুলির মধ্যে রয়েছে – হরিদ্বারের জগজিৎপুরে ৬৮ মেগালিটার ক্ষমতাসম্পন্ন বর্জ্য নিষ্কাশন ব্যবস্থাপনা কেন্দ্র নির্মাণ এবং সরাইতে দৈনিক ১৮ মেগালিটার ক্ষমতাসম্পন্ন বর্জ্য নিষ্কাশন ব্যবস্থাপনা কেন্দ্রটির ক্ষমতা বৃদ্ধি করে ২৭ মেগালিটার ক্ষমতাসম্পন্ন করা । জগজিৎপুরের এই প্রকল্প প্রথম সরকারি-বেসরকারি অংশীদারিত্বে নির্মিত বর্জ্য নিষ্কাষণ ব্যবস্থাপনা কেন্দ্র হিসাবে গড়ে উঠবে।
ঋষিকেশের লক্ষাড়ঘাটে দৈনিক ২৬ মেগালিটার ক্ষমতাসম্পন্ন একটি বর্জ্য নিষ্কাশন ব্যবস্থাপনা কেন্দ্রের উদ্বোধন করবেন প্রধানমন্ত্রী।
গঙ্গানদীতে ৮০ শতাংশ দূষিত জল হরিদ্বার-ঋষিকেশ অঞ্চলে মিশে যায়। তাই, এই বর্জ্য নিষ্কাশন ব্যবস্থাপনা কেন্দ্রগুলি উদ্বোধনের ফলে গঙ্গাকে দূষণমুক্ত করার একটি গুরুত্বপূর্ণ উদ্যোগ নেওয়া হবে।
দেশের মধ্যে প্রথম চারতলা বর্জ্য নিষ্কাশন ব্যবস্থাপনা কেন্দ্র মুনি কি রেতি শহরে চন্দ্রেশ্বরনগরে গড়ে তোলা হবে। এখানে দৈনিক ৭.৫ মেগালিটার ক্ষমতাসম্পন্ন বর্জ্য নিষ্কাশন ব্যবস্থাপনা কেন্দ্রটি ৯০০ বর্গমিটারেরও কম এলাকায় তৈরি করা হবে। সাধারণত, বর্জ্য নিষ্কাশন ব্যবস্থাপনা কেন্দ্র গড়ে তুলতে যে জায়গার প্রয়োজন হয় – এটি তার মাত্র ৩০ শতাংশ এলাকায় গড়ে উঠবে। জমি না পাওয়ার কারণে এই প্রথম বহুতল একটি বর্জ্য নিষ্কাশন ব্যবস্থাপনা কেন্দ্র গড়ে তোলা হচ্ছে।
প্রধানমন্ত্রী চোরপানীতে দৈনিক ৫ মেগালিটার ক্ষমতাসম্পন্ন বর্জ্য নিষ্কাশন ব্যবস্থাপনা কেন্দ্র এবং বদ্রীনাথে দৈনিক ১ মেগালিটার ও ০.০১ মেগালিটার ক্ষমতাসম্পন্ন ২টি বর্জ্য নিষ্কাশন ব্যবস্থাপনা কেন্দ্রের উদ্বোধন করবেন।
এর ফলে, উত্তরাখন্ডে ৩০টি প্রকল্পের সবগুলি, কাজ শুরু করবে এবং গঙ্গা তীরবর্তী ১৭টি শহরের দূষণ নদীতে মিশবে না – যা একটি যুগান্তকারী বিষয়।
প্রধানমন্ত্রী গঙ্গার ওপর প্রথম সংগ্রহশালা ‘গঙ্গা অবলোকন’ – এর উদ্বোধন করবেন। গঙ্গানদীর সঙ্গে সংশ্লিষ্ট সংস্কৃতি, জীব বৈচিত্র্য এবং গঙ্গা পুনর্জীবন সংক্রান্ত কর্মসূচি এই সংগ্রহশালায় স্থান পেয়েছে। হরিদ্বারের চন্ডীঘাটে এই সংগ্রহশালা গড়ে উঠেছে।
জাতীয় গঙ্গা শোধন অভিযান এবং ওয়াইল্ড লাইফ ইন্সটিটিউট অফ ইন্ডিয়া’র যৌথ উদ্যোগে মুদ্রিত ‘রোয়িং ডাউন দ্য গ্যাঞ্জেস’ বইটিও প্রকাশ করবেন প্রধানমন্ত্রী শ্রী নরেন্দ্র মোদী। গঙ্গানদীর জীব বৈচিত্র্য ও সংস্কৃতির ওপর এই বইটি লেখা হয়েছে। গঙ্গার উৎস-স্থল গোমুখ থেকে সঙ্গম স্থল গঙ্গাসাগর পর্যন্ত যাত্রাপথের বিবরণ এই বইতে রয়েছে।
প্রধানমন্ত্রী জল জীবন মিশনের লোগো এবং এই মিশনের আওতায় গ্রাম পঞ্চায়েত ও ‘পানী সমিতি’র জন্য মার্গদর্শিকা উদ্বোধন করবেন।
এ বিষয়ে বিস্তারিত জানতে এই ওয়েবসাইটিতে ক্লিক করুন –
https://pmevents.ncog.gov.in/
(CG/CB/SB
কেন্দ্রীয়মন্ত্রিসভা
ডিজিটাল রূপান্তরের লক্ষ্যে জনসংখ্যার ক্ষেত্রে বাস্তবায়িত ডিজিটাল সমাধানগুলি বিনিময়ে সহযোগিতার বিষয়ে ভারত এবং সিয়েরা লিয়নের মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নতুন দিল্লি, ১৩ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভা ডিজিটাল রূপান্তরের লক্ষ্যে জনসংখ্যার ক্ষেত্রে বাস্তবায়িত ডিজিটাল সমাধানগুলি বিনিময়ে সহযোগিতার বিষয়ে ভারত এবং সিয়েরা লিয়নের মধ্যে স্বাক্ষরিত সমঝোতাপত্রটি অনুমোদন করেছে। চলতি বছরের ১২ জুন বৈদ্যুতিন ও তথ্যপ্রযুক্তি মন্ত্রক এবং সিয়েরা লিয়নের তথ্য ও যোগাযোগ মন্ত্রকের মধ্যে এই সমঝোতাপত্র স্বাক্ষরিত হয়েছিল।
এই সমঝোতাপত্রের লক্ষ্য হল দু’দেশের ডিজিটাল রূপান্তরমূলক উদ্যোগের বাস্তবায়নে ঘনিষ্ঠ সহযোগিতা ও অভিজ্ঞতা বিনিময়ের মাত্রা বাড়ানো এবং ডিজিটাল প্রযুক্তি ভিত্তিক সমাধানের  মানোন্নয়ন ঘটানো। তথ্যপ্রযুক্তি ক্ষেত্রে আরও বেশি কর্মসংস্থান সৃষ্টির লক্ষ্যে পারস্পরিক সহযোগিতার উপরেও এতে গুরুত্ব দেওয়া হয়েছে।
এই সমঝোতাপত্রটি স্বাক্ষরের দিন থেকে তিন বছরের জন্য বলবৎ থাকবে।
ডিজিটাল জন পরিকাঠামো ক্ষেত্রে জি২জি এবং বি২বি – দুই ধরণের দ্বিপাক্ষিক সহযোগিতাই আরও মজবুত করা হবে। দুই দেশের প্রশাসন এই উদ্যোগের জন্য নিয়মিত অর্থের যোগান দেবে।
তথ্য ও যোগাযোগ প্রযুক্তি ক্ষেত্রে দ্বিপাক্ষিক ও বহুপাক্ষিক সহযোগিতা বৃদ্ধির লক্ষ্যে তথ্যপ্রযুক্তি মন্ত্রক, বিভিন্ন দেশ ও সংস্থার সঙ্গে কাজ করছে। সহযোগিতা ও তথ্য বিনিময়ের হার বাড়াতে বিভিন্ন দেশের নানা সংগঠন ও সংস্থার সঙ্গে চুক্তি বা সমঝোতাপত্রে স্বাক্ষর করা হয়েছে। ভারত সরকার ডিজিটাল ক্ষমতাসম্পন্ন সমাজ ও জ্ঞাননির্ভর অর্থনীতি গড়ে তোলার লক্ষ্যে ডিজিটাল ইন্ডিয়া, আত্মনির্ভর ভারত, মেক ইন ইন্ডিয়া-র মতো যেসব কর্মসূচি নিয়েছে, এই উদ্যোগ তার সঙ্গে সাযুজ্যপূর্ণ। ক্রম পরিবর্তনশীল এই সময়ে পারস্পরিক সহযোগিতা বাড়ানোর লক্ষ্যে বাণিজ্যের সুযোগ অণ্বেষণ, মতবিনিময় ও ডিজিটাল ক্ষেত্রে বিনিয়োগ আকর্ষণের আশু প্রয়োজন রয়েছে।
গত কয়েক বছর ধরে ভারত ডিজিটাল জন পরিকাঠামো রূপায়নের ক্ষেত্রে নেতৃত্বাস্থানীয় ভূমিকা গ্রহণ করেছে। কোভিড অতিমারির সময়েও মানুষের কাছে বিভিন্ন পরিষেবা পৌঁছে দেওয়া সম্ভব হয়েছে। এর ফলস্বরূপ অনেক দেশ ভারতের অভিজ্ঞতা থেকে শিক্ষা নিতে চাইছে এবং ভারতের সঙ্গে সমঝোতাপত্র স্বাক্ষরে আগ্রহী হচ্ছে।
ইন্ডিয়া স্ট্যাক সলিউশন হল ভারতের তৈরি ও বাস্তবায়িত ডিজিটাল জন পরিকাঠামো, যার মাধ্যমে সাধারণ মানুষের কাছে সরকারি পরিষেবা পৌঁছে দেওয়া সম্ভব হয়। এর লক্ষ্য হল অর্থপূর্ণ যোগাযোগ গড়ে তোলা, ডিজিটাল অন্তর্ভুক্তিকরণের প্রচার এবং সাধারণ মানুষ যাতে সরকারি পরিষেবার নাগাল পান তার ব্যবস্থা করা। এগুলি মুক্ত প্রযুক্তির ভিত্তিতে নির্মিত, সহজে পরিচালনা যোগ্য। শিল্পমহল ও সাধারণ মানুষ যাতে এতে অংশগ্রহণ করতে পারেন, তা বিবেচনা করেই এটি গড়ে তোলা হয়েছে। এর অন্যতম লক্ষ্য উদ্ভাবনকে উৎসাহিত করা। ডিজিটাল জন পরিকাঠামো তৈরির ক্ষেত্রে প্রতিটি দেশেরই নিজস্ব কিছু চাহিদা ও সমস্যা থাকে। তবে, এর মূলগত কার্যধারা একই ধরণের, সেখানে বিশ্বজনীন সহযোগিতার প্রয়োজন পড়ে।
AC/SD/SKD
(